internet vaartha 131 Views
హైదరాబాద్‌ : ఆంధ్రప్రదేశ్‌ ఆర్థికరాజధానిగా కొనసాగుతున్న విజయవాడలో పారిశ్రామిక, నాన్‌బ్యాంకింగ్‌ సంస్థలకార్యాలయాలు కొత్తగా ఏర్పాటవుతున్నాయి. ముత్తూట్‌ గ్రూప్‌ విలువైన లోహాల విభాగం ముత్తూట్‌ ఎగ్జిమ్‌ తన పసిడి రీసైక్లింగ్‌ కేంద్రాన్ని విజయవాడలో ప్రారంభించింది. ముత్తూట్‌ గోల్డ్‌పాయింట్‌ పేరిట విజయవాడలోని ఈ కేంద్రంలో బంగారాన్ని రీసైక్లింగ్‌ చేస్తుంది. ముత్తూట్‌ ఎగ్జిమ్‌ 2017 చివరినాటికి 16 ముత్తూట్‌గోల్డ్‌ పాయింట్‌ సెంటర్లు ప్రారంభిస్తామని, 2018 నాటికి రెండుటన్నుల స్క్రాప్‌ గోల్డ్‌ను రీసైకిల్‌ చేసేందుకు ప్రణాళికలు అమలుచేస్తున్నట్లు సిఇఒ కేయూర్‌షా వెల్లడించారు. ఇప్పటికే కోయంబత్తూరు, చెన్నై, ఢిల్లీ,ముంబై, కోల్‌కత్తా, అహ్మదాబాద్‌ల తర్వాత దేశంలో ఏడో కేంద్రంగా విజయవాడలో ప్రారంభించామన్నారు. పసిడి దిగుమతులపై ఆధారపడటాన్ని తగ్గించేదిశగా ముత్తూట్‌ తన కేంద్రాలద్వారా కస్టమర్ల నుంచి కంపెనీ పాత వినియోగించిన బంగారు ఆభరణాలు ఉత్పత్తులు కొనుగోలుచేసి తిరిగి కరిగించి శుద్ధిచేస్తుందని, మేలిమి బంగారు కడ్డీలుగా మార్చి దేశీయ అవసరాలకు పంపిణీ చేస్తుందన్నారు. కంపెనీ ఇప్పటివరకూ 125 కిలోలబంగారం రీసైక్లింగ్‌ చేసినట్లు వివరిం చారు. వచ్చే ఏడాది ఈతరహా కేంద్రాలు తొమ్మిది వరకూ ప్రారంభం అవుతాయని ఎగ్జిక్యూటివ్‌ డైరె క్టర్‌ థామస్‌ ముత్తూట్‌ వెల్లడించారు. సాంకేతిక శిక్షణకోసం, స్క్రాప్‌గోల్డ్‌ను శుద్ధిచేసేందుకు ముంబై కు చెందిన ఇన్ఫినియమ్‌ ప్రెషన్‌ రీసెర్సెస్‌ సంస్థతో ఒప్పందాలు చేసుకున్నట్లు థామస్‌ ముత్తూట్‌ వివ రించారు. కంపెనీ ఇప్పటికే స్వర్ణవర్షం, శ్వేత వర్షం, ముత్తూట్‌ గోల్డ్‌ పాయింట్‌, కార్పొరేట్‌ గిఫ్టింగ్‌ వంటి స్కీంలతో మార్కెట్‌లో స్థిరమైన వృద్ధిని సాధించినట్లు ముత్తూట్‌ థామస్‌ వివరించారు.